L’Off Romà oferirà demà l’espectacle de màgia i circ ‘Bowa’
17 d’agost 2020

L’Off Romà oferirà l’espectacle de màgia i circ ‘Bowa’ demà, dimarts 18 d’agost. L’actuació, de la companyia La Gata Japonesa, serà a les 20 hores a la pujada al Castell, i estarà interpretada per Elena Vives Espejo-Saavedra amb la direcció de Lucas Escobedo. 

  

Este espectacle conta la història d’una viatgera obsessionada per descobrir què hi ha darrere dels missatges dins de botelles llançades al mar a través de màgia, equilibris, acrobàcia aèria, humor i poesia, ingredients que seran els companys de Bowa en este viatge tan emocionant.

  

D’altra banda, el festival de l’Off Romà continua dimecres que ve, 19 d’agost, al Centre Cultural Mario Monreal. El Teatro del Contrahecho posarà en escena l’espectacle ‘Delirium’, un text de Marcos Luis Hernando amb Rosanna Espinós, Ernesto Pastor, Pilu Fontán, Alberto Baño i Maria Poquet, en una història que invita l’espectador a delirar, a fer un viatge pel costat fosc i a no tancar els ulls quan veu el que no vol veure, totes estes coses que ens han dut, en un moment o altre, a alçar la penúltima copa i perdre el control.

Cal recordar que el festival Sagunt a Escena està organitzat per l’Institut Valencià de Cultura, l'Ajuntament de Sagunt i la Diputació de València.​

![](/media/kkong2vl/82c_bowa.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-off-roma-oferira-dema-l-espectacle-de-magia-i-circ-bowa/ "Facebook")
*   [](http://twitter.com/share?url=https://aytosagunto.es/va/actualitat/l-off-roma-oferira-dema-l-espectacle-de-magia-i-circ-bowa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-off-roma-oferira-dema-l-espectacle-de-magia-i-circ-bowa/ "Linked In")
*   [](mailto:?body=https://aytosagunto.es/va/actualitat/l-off-roma-oferira-dema-l-espectacle-de-magia-i-circ-bowa/)